**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO BENDRADARBIAVIMO SUTARTIES SU BJERKREIMO KOMUNA (NORVEGIJOS KARALYSTĖ) ATNAUJINIMUI**

2024 m. gegužės 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 34 punktu, 25 straipsnio 4 dalies 4 punktu, 27 straipsnio 2 dalies 18 punktu, Plungės rajono savivaldybės vardu sudaromų sutarčių rengimo ir pasirašymo tvarkos aprašo, patvirtinto Plungės rajono savivaldybės tarybos 2011 m. rugsėjo 29 d. sprendimu Nr. T1-225 „Dėl Plungės rajono savivaldybės vardu sudaromų sutarčių rengimo ir pasirašymo tvarkos aprašo patvirtinimo“, 7.2 papunkčiu, Plungės rajono savivaldybės taryba nusprendžia:

1. Pritarti Plungės rajono savivaldybės bendradarbiavimo su Bjerkreimo komuna (Norvegijos Karalystė) sutarties atnaujinimui (pridedama).

2. Įgalioti Plungės rajono savivaldybės merą pasirašyti atnaujintą Bendradarbiavimo sutartį.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Strateginio planavimo ir investicijų skyriaus vyr. specialistė Evelina Petrikaitė

**STRATEGINIO PLNAVIMO IR INVESTICIJŲ SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO BENDRADARBIAVIMO SUTARTIES SU BJERKREIMO KOMUNA (NORVEGIJOS KARALYSTĖ) ATNAUJINIMUI“**

2024 m. gegužės 8 d.

Plungė

**1. Parengto sprendimo projekto tikslai, uždaviniai.** Tikslas – gauti Savivaldybės tarybos pritarimą Plungės rajono savivaldybės bendradarbiavimo su Bjerkreimo komuna (Norvegijos Karalystė) sutarties atnaujinimui ir įgalioti Plungės rajono savivaldybės merą ją pasirašyti.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** 1994 m. gegužės 16 d. buvo pasirašyta bendradarbiavimo sutartis tarp Dalane tarybos ir Lietuvos rajonų (Klaipėdos, Plungės, Šilalės, Tauragės r.). Trejus metus galiojusioje sutartyje numatyta, jog Plungė palaikys tiesioginius ryšius su Bjerkreimo komuna. 1997 m. balandžio 27 d. pasirašyta bendradarbiavimo sutartis tarp Šilalės, Plungės, Klaipėdos rajonų Lietuvoje ir Lundo, Bjerkreimo, Eigersundo komunų Norvegijoje. Šioje sutartyje taip pat numatyta, jog Plungės rajonas tiesiogiai bendradarbiaus su Bjerkreimo komuna. Atnaujinta tiesioginė bendradarbiavimo sutartis tarp Plungės rajono savivaldybės ir Bjerkreimo komunos buvo pasirašyta 2014 m. birželio 21 d.

**3. Kodėl būtina priimti sprendimą, kokių pozityvių rezultatų laukiama.** Atsižvelgiant į tai, kad keletą pastarųjų metų, minint miestų partnerystės sukaktis, Plungės miesto šventės metu iškilmingai pasirašomos atnaujintos Plungės rajono savivaldybės bendradarbiavimo su užsienio šalių savivaldybėmis sutartys, inicijuojamas Bendradarbiavimo su Bjerkreimo komuna sutarties atnaujinimas, minint 30 metų partnerystės sukaktį. savivaldybės tarybos sprendimą bus pasirašyta atnaujinta Bendradarbiavimo su Bjerkreimo komuna sutartis, plėtojami partnerystės ryšiai.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Nėra.

**8. Nurodyti, kieno iniciatyva sprendimo projektas yra parengtas.** Darbo grupės Plungės miesto šventei pasirengti ir organizuoti iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Strateginio planavimo ir investicijų skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* | *Darnūs užsienio ryšiai ir atnaujinama sutartis suteiks pagrindą aktyviai bendradarbiauti tarptautiniu lygmeniu ir įgyvendinti europinėmis vertybėmis grįstą politiką* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Strateginio planavimo ir investicijų skyriaus vyr. specialistė Evelina Petrikaitė

PRITARTA

Plungės rajono savivaldybės

tarybos 2024 m. gegužės 30 d.

sprendimu Nr. T1-

**ATNAUJINTA BENDRADARBIAVIMO SUTARTIS**

Plungės rajono savivaldybė Bjerkreimo komuna

Lietuvos Respublika Norvegijos karalystė

Plungės rajono savivaldybė ir Bjerkreimo komuna, siekdamos ir toliau stiprinti draugystės ir bendradarbiavimo ryšius tarp lietuvių ir norvegų tautų, a t n a u j i n a 1994 m. gegužės 16 d., 1997 m. balandžio 27 d. pasirašytas bendradarbiavimo sutartis ir 2014 m. birželio 21 d. pasirašytą atnaujintą Lietuvos Respublikos Plungės rajono ir Norvegijos Karalystės Bjerkreimo komunos bendradarbiavimo sutartį, patvirtinusią įsipareigojimą toliau palaikyti nuolatinius Partnerių santykius.

Šia atnaujinta Bendradarbiavimo sutartimi mes, Plungės rajono savivaldybė ir Bjerkreimo komuna, ir toliau siekiame Bendradarbiavimo sutartyje numatytų tikslų įgyvendinimo ir išreiškiame norą toliau puoselėti užmegztus ryšius bei remiame tolimesnį bendradarbiavimą kultūros, švietimo, sporto srityse, tarp bendruomenių ir įvairių visuomeninių organizacijų bei privačių asmenų. Patikiname, kad ir ateityje remsime bei skatinsime tarpusavio bendravimą, mainų ir susitikimų programas.

Tikime, kad mūsų atnaujinta Bendradarbiavimo sutartis sudarys galimybes efektyviam ir įvairiapusiškam Lietuvos ir Norvegijos tautų bendradarbiavimui.

2024 m. birželio 15 d.

Plungės rajono savivaldybės meras Bjerkreimo komunos vicemerė

Audrius Klišonis Bente Gro Milvertz Slettebø