**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS PROFESINIO ORIENTAVIMO LĖŠŲ APSKAIČIAVIMO, PASKIRSTYMO IR PANAUDOJIMO TVARKOS APRAŠO PATVIRTINIMO**

2024 m. gegužės 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi, Profesinio orientavimo teikimo tvarkos aprašu, patvirtintu Lietuvos Respublikos Vyriausybės 2022 m. rugpjūčio 24 d. nutarimu Nr. 847 „Dėl Profesinio orientavimo teikimo tvarkos aprašo patvirtinimo“, Lietuvos Respublikos valstybės biudžeto lėšų profesiniam orientavimui apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos švietimo, mokslo ir sporto ministro 2024 m. sausio 26 d. įsakymu Nr. V-84 „Dėl Lietuvos Respublikos valstybės biudžeto lėšų profesiniam orientavimui apskaičiavimo, paskirstymo ir panaudojimo tvarkos aprašo patvirtinimo“, 8 punktu, Plungės rajono savivaldybės taryba nusprendžia:

Patvirtinti Plungės rajono savivaldybės profesinio orientavimo lėšų apskaičiavimo, paskirstymo ir panaudojimo tvarkos aprašą (pridedama).

Savivaldybės meras

SUDERINTA:

Savivaldybės meras Audrius Klišonis

Savivaldybės vicemeras Žydrūnas Purauskis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Teisės, personalo ir civilinės metrikacijos skyriaus patarėja Donata Norvaišienė

Švietimo ir sporto skyriaus vedėjas Gintautas Rimeikis

Finansų ir biudžeto skyriaus vedėja Daiva Mažeikienė

Bendrųjų reikalų skyriaus kalbos tvarkytoja Simona Grigalauskaitė

Projektą rengė Švietimo ir sporto skyriaus vyr. specialistė Birutė Brogienė

PATVIRTINTA

Plungės rajono savivaldybės

tarybos 2024 m. gegužės 30 d.

sprendimu Nr. T1-

**PLUNGĖS RAJONO SAVIVALDYBĖS PROFESINIO ORIENTAVIMO LĖŠŲ APSKAIČIAVIMO, PASKIRSTYMO IR PANAUDOJIMO TVARKOS APRAŠAS**

**I SKYRIUS**

**BENDROSIOS** **NUOSTATOS**

1. Plungės rajono savivaldybės profesinio orientavimo lėšų apskaičiavimo, paskirstymo ir panaudojimo tvarkos aprašas (toliau – Aprašas) reglamentuoja Plungės rajono savivaldybei (toliau – Savivaldybė) skirtų profesinio orientavimo lėšų apskaičiavimo, paskirstymo ir panaudojimo tvarką. Vadovaujantis Aprašu, Savivaldybei apskaičiuotos profesinio orientavimo lėšos paskirstomos Savivaldybės bendrojo ugdymo mokykloms, karjeros specialistų etatams, sukurtiems atsižvelgiant į Profesinio orientavimo teikimo tvarkos aprašą, patvirtintą Lietuvos Respublikos Vyriausybės 2022 m. rugpjūčio 24 d. nutarimu Nr. 847 „Dėl Profesinio orientavimo teikimo tvarkos aprašo patvirtinimo“ (toliau – Profesinio orientavimo aprašas), išlaikyti. Savivaldybei skiriamos lėšos apima lėšas, skiriamas Savivaldybės švietimo įstaigoms, kurioms Savivaldybė skiria mokymo lėšas pagal Mokymo lėšų apskaičiavimo, paskirstymo ir panaudojimo tvarkos aprašą, patvirtintą Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“.

2. Apraše vartojamos sąvokos atitinka Lietuvos Respublikos valstybės biudžeto lėšų profesiniam orientavimui apskaičiavimo, paskirstymo ir panaudojimo tvarkos apraše, patvirtintame Lietuvos Respublikos švietimo mokslo ir sporto ministro 2024 m. sausio 26 d. įsakymu Nr. V-84 „Dėl Lietuvos Respublikos valstybės biudžeto lėšų apskaičiavimo, paskirstymo ir panaudojimo tvarkos aprašo patvirtinimo“ (toliau – Biudžeto lėšų aprašas), vartojamas sąvokas.

**II SKYRIUS**

**LĖŠŲ APSKAIČIAVIMAS IR PASKIRSTYMAS IR PANAUDOJIMAS**

3. Lėšų poreikis Savivaldybei apskaičiuojamas vadovaujantis Lietuvos Respublikos valstybės biudžeto lėšų profesiniam orientavimui apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos švietimo, sporto ir mokslo ministro 2024 m. sausio 26 d. įsakymo Nr. V-84 „Dėl Lietuvos Respublikos Valstybės biudžeto lėšų profesiniam orientavimui apskaičiavimo, paskirstymo ir panaudojimo tvarkos aprašo patvirtinimo“ (toliau – Valstybės biudžeto lėšų profesiniam orientavimui apskaičiavimo, paskirstymo ir panaudojimo tvarkos aprašas), 1.1 papunkčiu, 4–7 punktais.

4. Valstybės biudžeto lėšos paskirstomos Savivaldybės mokykloms vadovaujantis Profesinio orientavimo aprašo 17 punktu, pagal kurį karjeros specialistų švietimo įstaigose etatų pasiskirstymo santykis einamiesiems metams nustatomas pagal Mokinių registro duomenis apie mokinių skaičių praėjusių metų rugsėjo 1 d.:

4.1. dirbančiųjų su 1–4 klasių mokiniais – 1:1 500 (1 karjeros specialistas 1 500 mokinių);

4.2. dirbančiųjų su 5–8 klasių mokiniais – 1:800 (1 karjeros specialistas 800 mokinių);

4.3. dirbančiųjų su 9–12 klasių mokiniais – 1:600 (1 karjeros specialistas 600 mokinių). Bendrą skiriamų lėšų sumą Savivaldybei atitinkamiems metams tvirtina švietimo, mokslo ir sporto ministras.

5. Bendra Savivaldybei skiriamų lėšų suma paskirstoma bendrojo ugdymo mokykloms, atsižvelgiant į faktinį užimtų karjeros specialistų etatų skaičių, skaičiuojant faktinių užimtų etatų darbo užmokestį ir socialinio draudimo įmokas.

6. Tais atvejais, kai lėšų, skirtų iš valstybės biudžeto, suma yra mažesnė, už būtinas esamiems karjeros specialistų etatams išlaikyti, Savivaldybės bendrojo ugdymo mokykloms papildomai skiriamos Savivaldybės biudžeto lėšos.

7. Lėšos švietimo įstaigoms karjeros specialistų etatams išlaikyti numatomos tvirtinant savivaldybės biudžetą.

8. Lėšos gali būti naudojamos karjeros specialistų darbo užmokesčiui, valstybinio socialinio draudimo įmokoms, kitoms su darbo santykiais susijusioms įmokoms, išmokoms ir kompensacijoms mokėti.

9. Savivaldybė už lėšų panaudojimą Švietimo, mokslo ir sporto ministerijai atsiskaito Valstybės biudžeto lėšų profesiniam orientavimui apskaičiavimo, paskirstymo ir panaudojimo tvarkos apraše nustatyta tvarka ir terminais.

10. Vadovaujantis Valstybės biudžeto lėšų profesiniam orientavimui apskaičiavimo, paskirstymo ir panaudojimo tvarkos aprašo 17 punkte nustatytomis karjeros specialistų etatų paskirstymo santykiu, minimalus karjeros specialistų etatų skaičius bendrojo ugdymo mokykloje – 0,5 etato.

**III SKYRIUS**

**BAIGIAMOSIOS NUOSTATOS**

11. Lėšos profesiniam orientavimui naudojamos laikantis teisės aktų, reglamentuojančių Lietuvos Respublikos valstybės biudžeto ir savivaldybių biudžetų sudarymą ir vykdymą, ir atsižvelgiant į Lietuvos Respublikos švietimo, mokslo ir sporto ministro tvirtinamas lėšų naudojimo atitinkamoms reikmėms tenkinti rekomendacijas.

12. Už lėšų profesiniam orientavimui teisingą, tikslingą ir racionalų naudojimą atsakingi ugdymo įstaigų vadovai.

13. Aprašas gali būti keičiamas, papildomas ar pripažįstamas netekusiu galios Savivaldybės tarybos sprendimu.

\_\_\_\_\_\_\_\_\_\_\_\_\_\_

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS PROFESINIO ORIENTAVIMO LĖŠŲ APSKAIČIAVIMO, PASKIRSTYMO IR PANAUDOJIMO TVARKOS APRAŠO PATVIRTINIMO“** |
| 2024 m. gegužės 14 d.  Plungė |

**1. Parengto teisės akto projekto tikslai, uždaviniai.**

Patvirtinti Plungės rajono savivaldybės profesinio orientavimo lėšų apskaičiavimo, paskirstymo ir panaudojimo tvarkos aprašą (toliau – Aprašas).

Vadovaujantis Lietuvos Respublikos švietimo, mokslo ir sporto ministro 2024 m. sausio 26 d. įsakymo Nr. V-84 „Dėl Lietuvos Respublikos valstybės biudžeto lėšų profesiniam orientavimui apskaičiavimo, paskirstymo ir panaudojimo tvarkos aprašo patvirtinimo“ 8 punktu, savivaldybės joms skiriamas lėšas profesiniam orientavimui, atsižvelgdamos į Aprašą, paskirsto savo nustatyta tvarka, todėl reikalinga pasitvirtinti Aprašą.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą**.

Nėra.

**3. Kodėl būtina priimti sprendimą, kokių pozityvių rezultatų laukiama.**

Sprendimas atitiks galiojančius teisės aktus.

**4. Lėšų poreikis ir finansavimo šaltiniai.**

Plungės r. savivaldybei karjeros ugdymo specialistams 2024 m. skirta 93 921 Eur. Lėšos mokykloms skirtos sekančiai:

|  |  |
| --- | --- |
| **Mokykla** | **Skirti mokyklai, Eur** |
| Plungės „Babrungo“ progimnazija | **5 234** |
| Plungės „Ryto“ pagrindinė mokykla | **19 680** |
| Plungės „Saulės“ gimnazija | **22 964** |
| Plungės akademiko Adolfo Jucio progimnazija | **9 739** |
| Plungės r. Alsėdžių Stanislovo Narutavičiaus gimnazija | **5 408** |
| Plungės r. Kulių gimnazija | **3 952** |
| Plungės r. Liepijų mokykla | **4 287** |
| Plungės r. Žemaičių Kalvarijos Motiejaus Valančiaus gimnazija | **3 904** |
| Plungės Senamiesčio mokykla | **18 753** |
|  | **93 921** |

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

**Karjeros specialistų etatų skaičius pagal mokyklas ir finansavimo šaltinius 2024m.:**

|  |  |  |  |  |  |
| --- | --- | --- | --- | --- | --- |
| **Mokykla** | **Bendra etato dalis** | **iš viso** | **iš viso iš ŠMSM** | **iš SB** | **ML** |
| Plungės „Babrungo“ progimnazija | 0,16 | 0,5 | 0,25 | 0,25 |  |
| Plungės „Ryto“ pagrindinė mokykla | 0,85 | 1 | 0,9 |  | 0,10 |
| Plungės „Saulės“ gimnazija | 1,15 | 1,1 | 1,1 |  |  |
| Plungės akademiko Adolfo Jucio progimnazija | 0,40 | 0,5 | 0,4 | 0,10 |  |
| Plungės r. Alsėdžių Stanislovo Narutavičiaus gimnazija | 0,23 | 0,5 | 0,25 | 0,25 |  |
| Plungės r. Kulių gimnazija | 0,22 | 0,5 | 0,2 | 0,30 |  |
| Plungės r. Liepijų mokykla | 0,22 | 0,5 | 0,2 | 0,30 |  |
| Plungės r. Žemaičių Kalvarijos Motiejaus Valančiaus gimnazija | 0,22 | 0,5 | 0,2 | 0,30 |  |
| Plungės Senamiesčio mokykla | 0,89 | 1 | 0,9 |  | 0,10 |
| Plungės specialiojo ugdymo centras | 0,08 |  |  |  |  |
| **Iš viso** | **4,4** | **6,1** | **4,40** | **1,50** | **0,2** |

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Nėra.

**7. Sprendimo projekto antikorupcinis vertinimas.**

Vertinimas atliekamas vadovaujantis Lietuvos Respublikos korupcijos prevencijos įstatymo 8 straipsnio 1 dalies 19 punktu. Pažyma pridedama.

**8. Nurodyti, kieno iniciatyva sprendimo projektas yra parengtas.**

Švietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės paslaugų ir švietimo pagalbos centrui, visoms Plungės rajono savivaldybės bendrojo ugdymo mokykloms.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistė Birutė Brogienė