**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS VIEŠOSIOS BIBLIOTEKOS TEIKIAMŲ PASLAUGŲ KAINŲ PATVIRTINIMO**

2024 m. gegužės 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu bei atsižvelgdama į Plungės rajono savivaldybės viešosios bibliotekos 2024 m. balandžio 25 d. raštą Nr. SD-10 „Dėl mokamų paslaugų kainų pakeitimo“, Plungės rajono savivaldybės taryba n u s p r e n d ž i a:

1. Patvirtinti Plungės rajono savivaldybės viešosios bibliotekos teikiamų paslaugų kainas (pridedama).

2. Pripažinti netekusiu galios Plungės rajono savivaldybės tarybos 2023 m. kovo 30 d. sprendimą Nr. T1-74 „Dėl Plungės rajono savivaldybės viešosios bibliotekos teikiamų paslaugų kainų patvirtinimo“.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Teisės, personalo ir civilinės metrikacijos skyriaus patarėja Donata Norvaišienė

Kultūros, turizmo ir viešųjų ryšių skyriaus vedėja Vida Saukalienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Kultūros, turizmo ir viešųjų ryšių skyriaus vyr. specialistė Ingrida Uznevičiūtė

PATVIRTINTA

Plungės rajono savivaldybės tarybos 2024 m. gegužės 30 d.

sprendimu Nr. T1-

**PLUNGĖS RAJONO SAVIVALDYBĖS VIEŠOSIOS BIBLIOTEKOS**

**TEIKIAMŲ PASLAUGŲ KAINOS**

|  |  |  |  |
| --- | --- | --- | --- |
| **NR.** | **PASLAUGOS PAVADINIMAS** | **MATO VNT.** | **KAINA, EUR** |
| 1. | Patalpų nuoma: \* |  |  |
| 1.1. | be įrangos | 1 val. | 25,00 |
| 1.2. | su įranga | 1 val. | 35,00 |
| 2. | Patalpų nuoma šventiniams renginiams (Parko g. 7, Plungė) \* | 1 val. | 50,00 |
| 3. | Fotosesija bibliotekos patalpose (Parko g. 7, Plungė) | 1 val. | 20,00 |
| 4. | Skaitytojo pažymėjimas: |  |  |
| 4.1. | suaugusiesiems | 1 vnt. | 2,00 |
| 4.2. | ikimokyklinio amžiaus vaikams, moksleiviams, studentams, neįgaliesiems, pensininkams | 1 vnt. | 1,00 |
| 4.3. | skaitytojo pažymėjimo dublikatas | 1 vnt. | 1,20 |
| 5. | Dokumentų skenavimas | 1 psl. | 0,20 |
| 6. | Dokumentų kopijavimas/spausdinimas nespalvotai: |  |  |
| 6.1. | A4 formatas | 1 psl. | 0,10 |
| 6.2. | A3 formatas | 1 psl. | 0,20 |
| 7. | Dokumentų kopijavimas/spausdinimas spalvotai: |  |  |
| 7.1. | A4 formatas (tekstinis dokumentas) | 1 psl. | 0,40 |
| 7.2. | A4 formatas (su iliustracijomis) | 1 psl. | 0,60 |
| 7.3. | A3 formatas (tekstinis dokumentas) | 1 psl. | 0,80 |
| 7.4. | A3 formatas (su iliustracijomis) | 1 psl. | 1,40 |
| 8. | Dokumentų parsiuntimas iš kitų bibliotekų per tarpbibliotekinį abonementą (TBA) | 1 vnt. | Pašto paslaugos kaina + pakavimo išlaidos |
| 9. | Ekskursija bibliotekoje organizuotoms grupėms: |  |  |
| 9.1. | iki 15 žmonių grupė | 1 val. | 20,00 |
| 9.2. | 15-25 žmonių grupė | 1 val. | 30,00 |
| 10. | Plungės išmaniojo parko pristatymas organizuotoms grupėms: |  |  |
| 10.1. | iki 10 žmonių grupė | 1 val. | 20,00 |
| 10.2. | 10-20 žmonių grupė | 1 val. | 35,00 |
| 11. | Edukaciniai užsiėmimai | 1 asm. | 5,00 |
| 12. | Skaitymo dirbtuvėlės | 1 asm. | 1,00 |
| 13. | Ženkliukų gamyba (Vaikų literatūros skyrius): |  |  |
| 13.1. | 58 mm | 1 vnt. | 1,00 |
| 13.2. | 32 mm | 1 vnt. | 0,50 |
| 14. | Vienkartinis mokestis už naudojimąsi bibliotekos tualetu (ne bibliotekos lankytojams) | 1 asm. | 0,50 |
| 15. | Bilietų platinimo paslauga | Proc. | 10 % nuo pajamų už parduotus bilietus |
| 16. | Bibliotekos leidybinės ar suvenyrinės produkcijos platinimas | Proc. | 10 % nuo pajamų už parduotus suvenyrus |
| 17. | Palapinės nuoma (be montavimo ir transportavimo paslaugų) |  |  |
| 17.1. | 3x3 m | 1 para | 30,00 |
| 17.2. | 4x8 m | 1 para | 60,00 |
| 18. | Automobilio RENAULT TRAFIC nuoma (be vairuotojo) |  |  |
| 18.1. | Plungės rajono savivaldybės administracijai, Plungės rajone savivaldybės teritorijoje veikiantiems valstybės institucijų teritoriniams padaliniams, biudžetinėms įstaigoms, ne pelno siekiančioms visuomeninėms organizacijoms ir asociacijoms | 1 km | 0,5 |
| 18.2. | Kitiems užsakovams | 1 km | 0,7 |

\* Plungės rajono savivaldybės administracijai, Plungės rajone savivaldybės teritorijoje veikiantiems valstybės institucijų teritoriniams padaliniams, biudžetinėms įstaigoms, ne pelno siekiančioms visuomeninėms organizacijoms ir asociacijoms, nekomerciniams renginiams organizuoti, valstybinių švenčių ir miestelius reprezentuojančius tarptautinius renginius bei kitais įstatymų numatytais atvejais patalpos suteikiamos nemokamai.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**KULTŪROS, TURIZMO IR VIEŠŲJŲ RYŠIŲ SKYRIUS**

|  |
| --- |
| **AIŠKINAMASIS RAŠTAS**  **PRIE SAVIVALDYBĖS TARYBOS SPRENDIMO PROJEKTO**  **„DĖL PLUNGĖS RAJONO SAVIVALDYBĖS VIEŠOSIOS BIBLIOTEKOS TEIKIAMŲ PASLAUGŲ KAINŲ PATVIRTINIMO“** |
| 2024 m. gegužės 8 d.  Plungė |

**1. Parengto teisės akto projekto tikslai, uždaviniai, problemos esmė.**

Sprendimo projektas parengtas vadovaujantis Lietuvos Respublikos vietos savivaldos įstatymo 15 straipsnio 2 dalies 29 punktu ir atsižvelgiant į Plungės rajono savivaldybės viešosios bibliotekos (toliau – Biblioteka) 2024 m. balandžio 25 d. raštą Nr. SD-10 „Dėl mokamų paslaugų kainų pakeitimo“.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą**.

Pripažinti netekusiu galios Plungės rajono savivaldybės tarybos 2023 m. kovo 30 d. sprendimą Nr. T1-74 „Dėl Plungės rajono savivaldybės viešosios bibliotekos teikiamų paslaugų kainų patvirtinimo“, kuriuo Biblioteka šiuo metu vadovaujasi.

**3. Kodėl būtina priimti sprendimą, kokių pozityvių rezultatų laukiama.**

Atsižvelgiant į Bibliotekos veiklų plėtrą, naujų paslaugų teikimą, būtina atnaujinti ir patvirtinti naujus Bibliotekos teikiamų paslaugų įkainius.

**4. Lėšų poreikis ir finansavimo šaltiniai.**

Papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra poreikio.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Lyginamasis variantas neteikiamas, nes sprendimo projektas naujai tvirtinamas.

**7. Sprendimo projekto antikorupcinis vertinimas.**

Vertinimas atliekamas vadovaujantis Lietuvos Respublikos korupcijos prevencijos įstatymo 8 straipsnio 1 dalies 19 punktu.

**8. Nurodyti, kieno iniciatyva sprendimo projektas yra parengtas.**

Sprendimas parengtas gavus Bibliotekos 2024 m. balandžio 25 d. raštą Nr. SD-10 „Dėl mokamų paslaugų kainų pakeitimo“.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Neskelbtinos informacijos nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Patvirtintas sprendimas turi būti išsiųstas Bibliotekai ir paviešintas minėtos įstaigos internetinėje svetainėje.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Kultūros, turizmo ir viešųjų ryšių skyriaus

vyr. specialistė ­­­­­­­­­­­­ Ingrida Uznevičiūtė