**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS RAJONO SAVIVALDYBĖS ADMINISTRACIJOS DALYVAVIMUI PROJEKTE „UGDYMO PRIEMONĖS MOKYKLOMS“ IR ĮGALIOJIMO PASIRAŠYTI JUNGTINĖS VEIKLOS SUTARTĮ**

2024 m. gegužės 30 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 4 dalimi ir Lietuvos Respublikos švietimo, mokslo ir sporto ministro 2023 m. rugpjūčio 11 d. įsakymu Nr. V-1063 „Dėl 2021–2030 m. plėtros programos valdytojos Lietuvos Respublikos Švietimo, mokslo ir sporto ministerijos švietimo plėtros programos pažangos priemonės Nr. 12-003-03-01-03 „Užtikrinti visiems prieinamą šiuolaikinį ugdymo turinį“ aprašo patvirtinimo“, Plungės rajono savivaldybės taryba n u s p r e n d ž i a:

1. Pritarti Plungės rajono savivaldybės administracijos dalyvavimui Nacionalinės švietimo agentūros (toliau – NŠA) vykdomame projekte „Ugdymo priemonės mokykloms“ (toliau – Projektas).

2. Įgalioti Plungės rajono savivaldybės administracijos direktorių Dalių Pečiulį, o jam nesant – Administracijos direktoriaus pavaduotoją Jovitą Šumskienę, pasirašyti jungtinės veiklos sutartį su NŠA, įgyvendinant 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-01-03 „Užtikrinti visiems prieinamą šiuolaikinį ugdymo turinį“ Projektą ir kitus dokumentus, susijusius su Projekto įgyvendinimu.

3. Nustatyti, kad įgaliojimas galioja visą Projekto įgyvendinimo laikotarpį.

Savivaldybės meras

SUDERINTA:

Administracijos direktorius Dalius Pečiulis

Savivaldybės vicemeras Žydrūnas Purauskis

Administracijos direktoriaus pavaduotoja Jovita Šumskienė

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Švietimo ir sporto skyriaus vedėjas Gintautas Rimeikis

Bendrųjų reikalų skyriaus kalbos tvarkytoja Simona Grigalauskaitė

Sprendimo projektą rengė Švietimo ir sporto skyriaus vyr. specialistė Birutė Brogienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PRITARIMO PLUNGĖS RAJONO SAVIVALDYBĖS ADMINISTRACIJOS DALYVAVIMUI PROJEKTE „UGDYMO PRIEMONĖS MOKYKLOMS“ IR ĮGALIOJIMO PASIRAŠYTI JUNGTINĖS VEIKLOS SUTARTĮ“** |
| 2024 m. gegužės 14 d.  Plungė |

**1. Parengto teisės akto projekto tikslai, uždaviniai.**

Nacionalinė švietimo agentūra (toliau – NŠA) Plungės rajono savivaldybės administracijai (toliau – Savivaldybės administracija) siūlo dalyvauti projekte „Ugdymo priemonės mokykloms“ (toliau – Projektas) bei pasirašyti jungtinės veiklos sutartį įgyvendinat 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonės Nr. 12-003-03-01-03 „Užtikrinti visiems prieinamą šiuolaikinį ugdymo turinį“ Projektą.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą** Nėra.

**3. Kodėl būtina priimti sprendimą, kokių pozityvių rezultatų laukiama.** Įgyvendinant šią sutartį 5 Plungės rajono mokykloms, turinčioms virš 200 bendrojo ugdymo mokinių („Saulės“ gimnazijai, „Ryto“ pagrindinei mokyklai, Senamiesčio mokyklai, akademiko Adolfo Jucio progimnazijai bei Liepijų mokyklai) bus nupirkti nešiojamieji kompiuteriai su įkrovimo dėžėmis bei gamtos ir technologijų mokslo priemonės. Bendra turto vertė 556 373,50 Eur. Pirkimus vykdys pati NŠA. Pirmieji kompiuteriai į mokyklas bus pristatyti iki 2024 m. rugsėjo 1 d.

Savivaldybei skiriamos Projekto vykdymo laikotarpiui netiesioginės išlaidos – 23 901 Eur – Darbo užmokesčiui ar priemokoms Projekte paskirstiems koordinatoriams (Savivaldybės administracijos darbuotojams) mokėti.

Projekte dirbantys Projekto koordinatoriai koordinuos prekių pristatymus ir priemonių bei kompiuterių pasirinkimus, taip pat atliks sutartyje įpareigotus atlikti koordinatorių darbus.

**4. Lėšų poreikis ir finansavimo šaltiniai.** Prisidėjimo nereikia.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Švietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Švietimo ir sporto skyriui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Mokyklos nemokamai gaus ugdymo priemonių* | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistė Birutė Brogienė